
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-986-lē

	
	(prot. Nr. 28, 91. §)




Par reālservitūta – ceļa servitūta – nodibināšanu uz Rīgas valstspilsētas pašvaldībai piederošā nekustamā īpašuma Skanstes ielā, Rīgā (kadastra Nr. 01000242067), par labu nekustamajam īpašumam Skanstes ielā 50, Rīgā (kadastra Nr. 01000240314)


Pamatojoties uz Pašvaldību likuma 10. panta pirmās daļas 16. punktu, Civillikuma 1141., 1148. pantu, 1156. panta 3. punktu, 1231. panta 3. punktu, ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprināto Rīgas teritorijas plānojuma teritorijas izmantošanas un apbūves noteikumu 23. punktu, ņemot vērā valsts vienotās datorizētās zemesgrāmatas informāciju par nekustamo īpašumu Skanstes ielā, Rīgā (kadastra Nr. 01000242067), kas sastāv no zemes vienības (kadastra apzīmējums 01000242067) un ierakstīts Rīgas pilsētas zemesgrāmatas nodalījumā Nr. 100000586518 uz Rīgas valstspilsētas pašvaldības vārda, par nekustamo īpašumu Skanstes ielā 50, Rīgā (kadastra Nr. 01000240314), kas sastāv no zemes vienības (kadastra apzīmējums 01000240424) un būvēm (kadastra apzīmējumi: 01000240218001; 01000240314003; 01000240314006; 01000240314007; 01000240314008; 01000240314009; 01000240314013; 01000242108001) un ierakstīts Rīgas pilsētas zemesgrāmatas nodalījumā Nr. 727 uz SIA “Skanstes City” (reģistrācijas Nr. 40003388042) vārda, 
SIA “Skanstes City” 27.05.2026. iesniegumu Nr. SC-IZ-26-061 ar pielikumiem (reģistrēts 29.05.2026. ar Nr. DI-26-973-sd), Rīgas dome nolemj:

1. Piekrist nodibināt reālservitūtu – ceļa servitūtu ar tiesībām uz braucamo ceļu – uz Rīgas valstspilsētas pašvaldībai piederošā nekustamā īpašuma Skanstes ielā, Rīgā (kadastra Nr. 01000242067; turpmāk – Kalpojošais nekustamais īpašums), ~218 m2 platībā (turpmāk – Servitūts) par labu nekustamajam īpašumam Skanstes ielā 50, Rīgā (kadastra Nr. 01000240314; turpmāk – Valdošais nekustamais īpašums), atbilstoši 16.06.2026. skicei “Reālservitūta tiesības izmantošanai paredzētā teritorija zemesgabalā ar kadastra apzīmējumu 01000242067”.

2. Pilnvarot Rīgas valstspilsētas pašvaldības Īpašuma departamenta direktoru Rīgas valstspilsētas pašvaldības vārdā noslēgt līgumu ar Valdošā nekustamā īpašuma īpašnieku par Servitūta nodibināšanu, kā arī turpmāk parakstīt visus līguma grozījumus un papildinājumus un vienoties par līguma izbeigšanu, iekļaujot līgumā šādus noteikumus, kas jāievēro Valdošā nekustamā īpašuma īpašniekam:
2.1. par saviem līdzekļiem, nepieprasot atlīdzību no Kalpojošā nekustamā īpašuma īpašnieka, veikt Servitūta teritorijas, kā arī tai piegulošās teritorijas uzturēšanu un kopšanu atbilstoši normatīvo aktu prasībām;
2.2. segt visus izdevumus, kas saistīti ar Servitūta ierakstīšanu Nekustamā īpašuma valsts kadastra informācijas sistēmā un zemesgrāmatā.

3. Noteikt, ka Servitūta tiesība uz Kalpojošo nekustamo īpašumu tiek nostiprināta zemesgrāmatā pēc līguma par Servitūta nodibināšanu noslēgšanas. 

4. Rīgas valstspilsētas pašvaldības Īpašuma departaments ir atbildīgs par lēmuma izpildi.


Pielikumā: 16.06.2026. skice “Reālservitūta tiesības izmantošanai paredzētā teritorija zemesgabalā ar kadastra apzīmējumu 01000242067”.

